**Οι τρόποι ανάπτυξης της παραγράφου**

Κάθε παράγραφος γράφεται για έναν συγκεκριμένο σκοπό που διατυπώνεται, όπως είπαμε με σαφήνεια στη θεματική πρόταση. Ο σκοπός αυτός προσδιορίζει το είδος των πληροφοριών που θα περιληφθούν στην παράγραφο και τον τρόπο με τον οποίο αυτές θα οργανωθούν. Στη συνέχεια θα παρουσιάσουμε τους σημαντικότερους από αυτούς τους τρόπους ανάπτυξης των παραγράφων.

1. **Ορισμός**

Ο ορισμός διευκρινίζει τη σημασία μιας λέξης ή μιας έννοιας και εκθέτει τα κύρια γνωρίσματά της. Εμφανίζεται κυρίως στον επιστημονικό λόγο, όπου είναι απαραίτητη η διασφάλιση της σαφήνειας και της ακρίβειας στον λόγο.

Ένας ορισμός μπορεί να είναι *σύντομος*, σαν αυτούς που συναντάμε στα λεξικά ή  
τα επιστημονικά γλωσσάρια. Αποτελείται από τρία δομικά μέρη:

• **Οριστέα έννοια:** η έννοια που πρόκειται να οριστεί.

• **Έννοια γένους**: η υπερκείμενη κατηγορία στην οποία εντάσσεται (μεταξύ άλλων) η οριστέα.  
**• Ειδοποιός διαφορά**: τα στοιχεία που διαφοροποιούν την οριστέα έννοια από όλες τις  
υπόλοιπες που ανήκουν στο ίδιο γένος.

Ωστόσο, ο ορισμός μπορεί να είναι *εκτεταμένος*, να καταλαμβάνει δηλαδή την  
έκταση ολόκληρης της παραγράφου ή ακόμα και ενός κειμένου. Στον εκτεταμένο ορισμό προεκτείνεται ο σύντομος είτε με την έκθεση των κυριότερων γνωρισμάτων της οριστέας έννοιας (***αναλυτικός ορισμός***) είτε με την παρουσίαση της διαδικασίας γένεσης μιας έννοιας (***γενετικός ορισμός***)

1. **Διαίρεση**

Η διαίρεση χρησιμοποιείται όταν σκοπός του συγγραφέα είναι η διαίρεση μιας έννοιας  
στα επιμέρους είδη της ή η ταξινόμησή της σε τάξεις ομοειδών. Εμφανίζεται συχνότατα - όπως και ο ορισμός- στα επιστημονικά κείμενα για τη διασφάλιση της ακρίβειας και της σαφήνειας στον λόγο.

Η διαίρεση μπορεί να είναι *σύντομη*, συνοδεύοντας συνήθως έναν ορισμό. Η σύ-  
ντομη διαίρεση περιέχει και αυτή τρία δομικά μέρη:

• **Διαιρετέα έννοια:** η έννοια που διαιρείται ή ταξινομείται.

• **Διαιρετική βάση**: το κριτήριο διαίρεσης ή ταξινόμησης.

• **Είδη:** το πηλίκο της διαίρεσης.

1. **Σύγκριση / Αντίθεση**

Η σύγκριση / αντίθεση χρησιμοποιείται όταν σκοπός του συγγραφέα είναι η εύρεση ομοιοτήτων ή/και διαφορών μεταξύ δύο εννοιών, αντικειμένων κτλ. Τις περισσότερες φορές συνοδεύει τους ορισμούς και τις διαιρέσεις στα επιστημονικά κείμενα, προκειμένου να διευκρινιστεί με μεγαλύτερη ακρίβεια μία έννοια.

Στη Θ.Π. να γίνεται σαφές ότι η παραγρ. θα αναπτυχθεί με **Σύγκριση / Αντίθεση**

Η παράγραφος με σύγκριση / αντίθεση μπορεί να οργανωθεί με δύο διαφορετικούς  
τρόπους:

• **Σημείο προς σημείο** (οριζόντια): οι ομοιότητες / διαφορές παρατίθενται «μία προς μία».  
• **Κατά ομάδες** (κάθετη): παρατίθενται όλα τα χαρακτηριστικά του ενός αντικειμένου και έπειτα τα όμοια ή τα διαφορετικά του άλλου.

1. **Αναλογία**

Η αναλογία χρησιμοποιείται όταν σκοπός του συγγραφέα είναι η διευκρίνιση μιας «ανοίκειας» έννοιας (περιγραφόμενη έννοια / δεικτικό μέρος) μέσω της παρουσίασης των ανάλογων χαρακτηριστικών της με μία έννοια περισσότερο οικεία (αντικείμενο που παρουσιάζει λανθάνουσες ομοιότητες / αναφορικό μέρος) στον αναγνώστη. Η αναλογία κάνει τον λόγο περισσότερο παραστατικό, γι’ αυτό και παρουσιάζεται συχνότερα στον εκφραστικό λόγο της λογοτεχνίας ή στο δοκίμιο.

Στην κατακλείδα παρουσιάζεται το συμπέρασμα της αναλογίας.

**5. Αιτιολόγηση**

Αυτός ο τρόπος ανάπτυξης χρησιμοποιείται όταν σκοπός του συγγραφέα είναι η αιτιολόγηση ενός ισχυρισμού χωρίς να δίνονται τα αποτελέσματα. Δίνονται δηλαδή τα αίτια του φαινομένου που εξετάζεται.

1. **Αίτιο – αποτέλεσμα**

Αυτός ο τρόπος ανάπτυξης χρησιμοποιείται όταν σκοπός του συγγραφέα είναι παράθεση των συνεπειών - αποτελεσμάτων ενός αιτίου. Η αιτία βρίσκεται στη θεματική πρόταση και η καταγραφή των αποτελεσμάτων της αιτίας στις λεπτομέρειες. Αποτελεί τον βασικό τρόπο ανάπτυξης στο κειμενικό είδος της επιχειρηματολογίας.

1. **Παραδείγματα**

Τα παραδείγματα χρησιμοποιούνται όταν σκοπός του συγγραφέα είναι η τεκμηρίωση ενός ισχυρισμού με παραδείγματα, στατιστικά δεδομένα, πορίσματα ερευνών, αυθεντίες, ιστορικά δεδομένα κτλ.

1. **Συνδυασμός περισσότερων τρόπων ανάπτυξης είναι εξαιρετικά συχνός στα κείμενα.**